da da nn da da da da da da da fr fr fr en da en fr de da da da en de da da da da de da da da da da da da da da da da da da da da da da da da da da da da da da da da da fr da da da en da da da en da da da da da nb da da de da de ru nn da da en da da de da da en fr de da da en da da da da da en en en da en da da en da da da sv da en da en en et en pt
Respekt – Faglighed – Handlekraft
At arbejde i HP Byg
Søg job hos HP Byg
I 10 år har den nordjysk funderede byggevirksomhed, HP Byg, præsteret en næsten ubrudt vækstkurve. Med strategiplanen fra 2020 er der etableret lokalkontor på Sjælland, ledelsen er styrket og organisationsstrukturen er klar til fremtiden. Efter sammenlagt 18 år i HP Byg har Henrik Petersen valgt, at tiden er rigtig til at træde tilbage som administrerende direktør.
I 2004, da Henrik Petersen kom til HP Byg, lå virksomheden ved Hjørring, og det var her, mange af byggeopgaverne blev løst. HP Byg havde netop fejret sit 50-års jubilæum, og efter to år som afdelingschef blev han teknisk chef og i 2008 teknisk direktør; i 2011 overtog han rollen som administrerende direktør.
Henrik Petersen har blandt andet været med til at implementere ’Grøn Proces’, som er virksomhedens faste redskab til byggestyring, samt værdierne respekt, faglighed og handlekraft. I 2014 flyttede virksomheden til et nybygget domicil i Aalborg, som blev udvidet i 2020, og siden 2011 er den årlige omsætning steget fra Kr. 212 millioner til Kr. 756 millioner i 2021.
I 2017 afleverede HP Byg sit første større byggeri på Sjælland, mens lokalkontoret i Ballerup kom til i 2020. Blandt de seneste års referencer i Østdanmark er 78 boliger ved Søndre Havn i Køge samt et DGNB-byggeri med 139 boliger i Hedehusene. I Vestdanmark har HP Byg senest afleveret blandt andet Parkbyen med fem boligtårne i Aalborg, en række erhvervsbyggerier samt 69 almene boliger i den nye bydel, Stigsborg, i Nørresundby.
Læs mere om Grøn Proces
Læs mere om Respekt, Faglighed og Handlekraft
På spørgsmålet om, hvorfor den afgående administrerende direktør nu har valgt at træde tilbage, fortæller han:
– Både fagligt og personligt har det været fantastisk at være med i udviklingen af HP Byg, og nu føler jeg, at tiden er inde. Vi har i dag en stor organisation med dygtige og kompetente medarbejdere, som vil videreføre det HP Byg, vi kender, og vi har en platform, som kan understøtte den fortsatte vækst. Jeg har haft overvejelserne i noget tid – det har været en svær beslutning, men det føles rigtigt.
Birger Trier Larsen, som er formand for bestyrelsen, understreger desuden, at Henrik Petersens beslutning ikke skal ses som udtryk for, at der nu er nye tider på vej i HP Byg. Virksomheden kommer med andre ord til at fortsætte ad det spor, der er lagt, og hverken medarbejdere, kunder eller samarbejdspartnere skal forvente større ændringer:
– Vi havde gerne set, at Henrik Petersen havde fortsat sit arbejde. Vi har haft et fortrinligt samarbejde over årene, og han har ført virksomheden fremad ad vækstsporet. Hans tilbagetræden sker i fordragelighed – det er en vellidt direktør, der stopper, og vi vil gerne takke ham for hans store indsats.
Organisationsstrukturen er på plads
Kigger man nogle år tilbage, vil man se, at fra 2017 til 2018 steg HP Bygs omsætning med ca. 17%, mens den fra 2018 til 2019 steg med 15,5%. Videre til 2020 steg den igen med 17%, mens den i 2021 – efter et år, der blev betegnet som vanskeligt, blandt andet på grund af stigende priser og leveringstider på byggematerialer – steg knap 3%.
Hvert år er en del af overskuddet blevet investeret i udvikling, og foruden det nye, udvidede hovedkontor og afdelingen i Ballerup er ressourcerne bliver lagt i en stærkere serviceafdeling og et nyt snedkerværksted. Der er desuden investeret i rekruttering og kompetenceudvikling, hvilket betyder, at selvom der fortsat er enkelte ubesatte roller, er fremtidens organisationsstruktur på plads. Henrik Petersen fortæller:
– Med en sammentømret ledelsesgruppe, specialiserede afdelingschefer inden for beton, murer og tømrer samt afdelingschefer, som skal sikre den overordnede styring af projekterne – og naturligvis dygtige håndværkere, kalkulatører og projekt- og entrepriseledere – har HP Byg en organisationsstruktur, som kan håndtere stadigt flere og mere komplekse projekter samt en endnu højere omsætning.
Materialepriser og leveringstider dæmper væksten – men ikke optimismen hos HP Byg
HP Byg følger opadgående kurve i nyt regnskab
Godt regnskab ruster HP Byg til fortsat udvikling
Konstitueret direktør fortsætter kursen
I forhold til, hvad der nu skal ske, fortæller Henrik Petersen, at for hans vedkommende har han brug for at tænke sig om og mærke efter, før han ved, hvad fremtiden skal bringe. Han vil dog fortsat stå til rådighed som sparringspartner for ledelsen.
Virksomhedens økonomidirektør, Carsten Elgaard Sørensen, som har været i HP Byg siden 2012, er indsat som konstitueret administrerende direktør, og på denne måde er der tale om en person, fortæller Birger Trier Larsen, der kender virksomheden indgående, og som selv har været en vigtig del af udviklingen.
– Vi fik en forsmag på det i 2021, og med fortsat stigende materialepriser, længere leveringstider, stigende rente og den nye økonomiaftale for de danske kommuner må vi forvente, at byggebranchen i noget tid endnu vil være vanskeligere at agere i. Vi er trygge ved, at Carsten Elgaard Sørensen indtræder som konstitueret administrerende direktør, så der er ro på. På den lange bane skal vi sikre, at HP Byg fortsat vil være kendetegnet ved de værdier og den ordentlighed, vi kender, og at virksomheden kan fortsætte kursen mod yderligere vækst.
HP Byg udpeger ny administrerende direktør
Flere nyheder fra HP Byg
HP Byg skal opføre DGNB-certificeret driftscenter for Aalborg Forsyning
Aalborg Forsyning udgøres af en række forsyningsvirksomheder, ejet af Aalborg Kommune, og i fremtiden vil et fælles driftscenter ved byens østlige havnefront være blandt de primære lokationer. Byggeriet omfatter kontorer, værksted og lager samt udearealer.
HP Byg udpeger ny administrerende direktør
I slutningen af juni trådte HP Bygs mangeårige administrerende direktør tilbage, og nu er afløseren fundet. Virksomhedens økonomidirektør gennem 10 år, Carsten Elgaard Sørensen, tager tråden op – og er klar til at videreføre HP Bygs værdier og ambitioner om fortsat vækst.
Skræddersyet uddannelsesforløb gjorde Morten til murer på rekordtid
Det var Danmarks­rekord, da Morten Lichon tog sit svendebrev som mur­er på blot 34 uger. Et personligt tilrettelagt uddannelsesforløb gennem HP Education samt et tæt samarbejde med skolen gav ham de kompetencer, han manglede for at kunne kalde sig murer.
Lautruphøj 1 – 3
Tel 96 25 15 00
Alt om HP Byg
At arbejde i HP Byg
Søg job hos HP Byg
HP Byg på sociale medier
Ansvarlig brug af din data
Dette website bruger cookies og andre tracking teknologier for at forbedre navigering og dine muligheder for at afgive feedback, analysedata i form af brugen af vores produkt og services samt samhørrighed af eventuel marketingsmateriale fra tredje part.
Cookie indstillinger Accepter valgte Accepter Cookies
Når du besøger hvilket som helst website kan det ske at websitet gemmer eller henter information fra din browser, ofte i form af cookies. Informationen omhandler muligvis dig og dine preferencer eller din enheds data og bruges mest af alt for at få websitet til at fungere som du forventer det skal fungere. Informationen vil oftest ikke bruges til at direkte identificere dig, men kan give dig en mere personlig online oplevelse.
Fordi vi respektere din ret til privatliv, kan du vælge ikke at tillade visse typer cookies. For mere information kan du klikke på den enkelte kategori og her ændre den givne standard opsætning. Du skal dog være opmærksom på, at blokering af cookies kan resultere i at websitet ikke giver den oplevelse og service som ellers tilgængeligt.
Disse cookies er nødvendige for vores website fungere og kan ikke fravælges på baggrund af dette. Eksempelvis er det sådan vi gemmer dine cookie indstillinger, for at overholde dine privatlivs rettigheder.
Contains system and session cookies
Lidt Lakrids Cookie Module
Keeps track of your cookie privacy settings